વાવ તાલુકા પંચાયતના પ્રમુખ કાનજીભાઇ રાજપુતે પાણીના અભાવે ખેડુતોને હિજરત કરવાની નોબત આવી હોવાનું જણાવ્યું હતું. વાવ તાલુકા કોંગ્રેસ સમિતીના પ્રમુખ ઠાકરશીભાઇ રબારીએ સંબોધન કરતાં અમારે મર્યાદા છોડીને તમારા પર પણ હથિયારો લેવા પડશે અને ખેડુતોને લાચાર મત સમજો અમે અમારી કાળજા જેવી જમીનો આપી છે. અમે અમારો હક્ક માંગીએ છીએ ભીખ નથી માંગતા તેમ કહી જો ખેડુતોને જો કોઇ અધિકારી દ્વારા વ્યવસ્થિત જવાબ નહી આપવામાં આવે તો અધિકારીઓના હાથ કાપતાં પણ તમે સંકોચાતા નહી તેવું જાહેરમાં ઉશ્કેરણીજનક નિવેદન કરતાં ખળભળાટ મચવા પામ્યો હતો.